
Ministru kabineta sēdes protokollēmums

Informatīvais ziņojums "Informatīvais ziņojums “Par Eiropas Lauksaimniecības garantiju fonda un Eiropas Lauksaimniecības fonda lauku attīstībai izdevumu sertifikācijas izmaksu nodrošināšanu”"

· 1. Pieņemt zināšanai iesniegto informatīvo ziņojumu.
· 2. Atbalstīt Zemkopības ministrijas priekšlikumu izmantot deponēto līdzekļu kontā esošo valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu atlikumu 877 469 euro apmērā, kas izveidojies, realizējot tirgus intervences produktus budžeta apakšprogrammas 64.08.00 "Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)" ietvaros, lai nodrošinātu Eiropas Lauksaimniecības garantiju fonda un Eiropas Lauksaimniecības fonda lauku attīstībai izdevumu sertifikāciju, paredzot konkrētos izdevumus Zemkopības ministrijas budžeta programmā 97.00.00 "Nozaru vadība un politikas plānošana" šādā apmērā:
· 2.1. 2026. gadā – 250 659 euro;
· 2.2. 2027. gadā – 313 405 euro;
· 2.3. 2028. gadā – 313 405 euro.
· 3. Zemkopības ministrijai, lai nodrošinātu valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu atlikumu ieplānošanu Zemkopības ministrijas budžeta programmā 97.00.00 "Nozaru vadība un politikas plānošana", iesniegt Finanšu ministrijā:
· 3.1. pieprasījumu apropriācijas izmaiņām 2026. gadam šī protokollēmuma 2.1. apakšpunktā norādītajā apmērā;
· 3.2. priekšlikumu valsts pamatbudžeta bāzes izdevumu 2027.–2030. gadam precizēšanai šī protokollēmuma 2.2. un 2.3. apakšpunktā atbilstošajiem gadiem norādītajā apmērā likumprojekta "Par valsts budžetu 2027. gadam un budžeta ietvaru 2027., 2028., 2029. un 2030. gadam" sagatavošanas grafikā noteiktajā termiņā.
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šī protokollēmuma 3.1. apakšpunktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

